引用

引用係種修辭手法，運用名人講過嘅說話，或名人嘅事、物、詩文、典故、寓言、成語、俗語、格言、諺語等，嚟支持作者嘅立場，以達到證明同加強自己所講嘅理論，令到文章嘅內容更為充實。引用係一種訴諸權威或大眾嘅修辭法。利用一般人對於權威嘅崇拜同大眾意見嘅尊重，以藉此加強言論嘅真實性、說理性、表現力、說服力，藉此收到言簡意賅嘅表達效果。除此之外，引用修辭亦有節省文辭嘅功能，因為引用前人千錘百鍊嘅文字，或大家比較熟悉嘅名言，勝過自己用十倍篇幅所能骲表達言論嘅效果。引用修辭依內容來源嘅出處分類，可以分為明引同暗引兩種。

明引
明引係直接畀讀者知道所引用嘅內容係出自邊度，又分為全引、略引兩種。全引係引用一句或幾句，完全唔會修改任何字詞；略引係引用一句或幾句，但係會改少少字詞。

暗引
暗引係引用嘅時候，唔指名出處。又分為全用、略用兩種。全用係引用一句或幾句，完全唔會修改任何字詞；略用係引用一句或幾句，但係會改少少字詞。

訴諸權威

修辭手法